
          REPUBLIKA HRVATSKA
   VUKOVARSKO-SRIJEMSKA ŽUPANIJA
                 OPĆINA LOVAS
          OPĆINSKI NAČELNIK
          KLASA: 602-01/26-02/1
          URBROJ: 2196-17-02-26-9
          Lovas, 1. listopada 2026.

Na temelju članka 49. Statuta Općine Lovas („Službeni vjesnik“ Vukovarsko-srijemske županije“ broj 04/21, 08/25 i 14/25) i članka 13. Mjere 10. Programa demografskih i pronatalitetnih mjera na području Općine Lovas za 2026. godinu („Službeni vjesnik“ Vukovarsko-srijemske županije broj 27/25) načelnica Općine Lovas dana 1. listopada 2026. godine donosi

ODLUKU
o sufinanciranju troškova smještaja učenika srednjih škola i redovitih studenata koji imaju prebivalište na području Općine Lovas, u učeničkim i studentskim domovima za školsku/akademsku godinu 2026./2027.

Članak 1.
Ovom Odlukom utvrđuju se korisnici sufinanciranja troškova smještaja učenika srednjih škola i redovitih studenata s prebivalištem na području Općine Lovas, koji su ostvarili pravo na sufinanciranje na temelju provedenog javnog poziva za školsku/akademsku godinu 2026./2027.

Članak 2.
Pravo na sufinanciranje troškova smještaja ostvarili su sljedeći kandidati:
1. Učenica Dunja Peulić iz Lovasa,
2. Učenica Lea Hodak iz Lovasa,
3. Učenica Paula Velerajter iz Lovasa,
4. Učenica Sara Luketić iz Lovasa,
5. Student Nikola Pavličić iz Lovasa,
6. Studentica Marija Gožović iz Opatovca,
7. Studentica Ivana Gožović iz Opatovca.

Članak 3.
Općina Lovas sufinancirat će 50% iznosa troškova smještaja učenika srednjih škola koji imaju prebivalište na području Općine Lovas, u učeničkim domovima za školsku godinu 2026./2027. od rujna 2026. do lipnja 2027. godine.

Općina Lovas sufinancirat će 50% iznosa troškova smještaja redovitih studenata koji imaju prebivalište na području Općine Lovas (koji ne primaju stipendiju Općine Lovas za akademsku godinu 2026./2027.) u studentskim domovima za akademsku godinu 2026./2027. od mjeseca listopada 2026. do lipnja 2027. godine.

Članak 4.
S korisnicima iz članka 2. ove Odluke zaključit će se pojedinačni Ugovori o sufinanciranju, kojima će se detaljno urediti međusobna prava i obveze.

Članak 5.
Ova Odluka stupa na snagu danom donošenja, a objavit će se na službenoj oglasnoj ploči i mrežnoj stranici Općine Lovas.


Općinska načelnica
Lea Vidić, mag.cult.












Dostaviti:
· svim prijavljenima na javni poziv
· pismohrana, ovdje

